શહેરના અટિકામાં અમરનાથ સોસાયટીમાં રહેતા અને ૨૦૧૧થી દોઢસો ફૂટ રિંગ રોડ ઉપર આવેલ માધવ ગેઇટની પાછળ રામેશ્વર મહાદેવ મંદિરમાં પૂજારી તરીકે સેવાપૂજા કરતા ધર્મપ્રકાશ લાડુંરામ અમેટા નામના બ્રાહ્મણ પુજારીએ તાલુકા પોલીસ સ્ટેશનમાં અજાણ્યા શખ્સ સામે નોંધાવેલી ફરિયાદમાં જણાવ્યું હતું કે ગત તારીખ ૨૮ના રાત્રીના પોતે મંદિરમાં આવેલ રૂમમાં સુતા હતા અને સવારે આરતી માટે ઉઠીને મંદિરનું તાળું ખોલીને જોતા દાનપેટી ખુલ્લી અને રોકડ ગાયબ દેખાતા આજુબાજુના લોકોને જાણ કરી હતી અને કંટ્રોલમાં જાણ કરતા પોલીસ કાફલો પણ દોડી આવ્યો હતો સીસીટીવી ચેક કરતા એક શખ્સ પાછળની વંડી ઠેકી ઝાડવા ઉપરથી થઈને મંદિરમાં પ્રવેશ કરતો નજરે પડ્યો હતો આ શખ્સે લાકડાના ધોકાથી મંદિરમાં રહેલી દાનપેટી જારી પાસે લાવી તે ખોલી તેમાંથી ૧૫ હજાર રોકડા ચોરી લીધા હતા તેમજ બહાર પડેલી એમ્પ્લીફાયર પણ આ તસ્કર ઉઠાવી ગયો હતો તસ્કર કુલ ૧૮૫૦૦ રૂપિયાનો મુદામાલ ચોરી ગયો હોય ફરિયાદ નોંધાવતા પોલીસે પકડી લઇ વધુ તજવીજ હાથ ધરી છે આ શખ્સ ત્રણેક વાગ્યા આસપાસ મંદિરમાં ઘુસ્યો હતો તેને ઉપરા ઉપરી બે નાઈટડ્રેસ પહેર્યા હોવાનું સીસીટીવી કેમેરામાં કેદ થયું હતો.